CELEX: 52017PC0017
Language: da
Date: 2017-01-18
Title: Forslag til RÅDETS AFGØRELSE om anvendelsen af bestemmelserne i Schengenreglerne for så vidt angår Schengeninformationssystemet i Republikken Kroatien

EUROPA-KOMMISSIONEN
            Bruxelles, den 18.1.2017
            COM(2017) 17 final
            2017/0011(NLE)
            Forslag til
            RÅDETS AFGØRELSE
            om anvendelsen af bestemmelserne i Schengenreglerne for så vidt angår Schengeninformationssystemet i Republikken Kroatien
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               I henhold til artikel 4, stk. 2, i akten om Kroatiens tiltrædelse af Den Europæiske Union
                  1
                fandt visse bestemmelser i Schengenreglerne allerede anvendelse i Kroatien fra tiltrædelsesdatoen, mens andre bestemmelser først finder anvendelse i Kroatien, når Rådet har truffet afgørelse herom, efter at det er sikret, at de nødvendige betingelser for anvendelsen af alle dele af disse regler er opfyldt.  Dette sikres i overensstemmelse med de relevante Schengenevalueringsprocedurer. 
            
            
               Disse Schengenevalueringsprocedurer fastsættes i Rådets forordning (EU) nr. 1053/2013 om indførelse af en evaluerings- og overvågningsmekanisme til kontrol af anvendelsen af Schengenreglerne
                  2
               . I overensstemmelse med forordningen har Kommissionen fastlagt et flerårigt evalueringsprogram for 2014-2019
                  3
                og et årligt evalueringsprogram for 2016 om evalueringen af Kroatien.
            
            
               Schengenevalueringen for så vidt angår Schengeninformationssystemet (SIS) kan først ske, når SIS er sat i drift i Kroatien. Det er derfor nødvendigt, at Rådet vedtager en afgørelse om iværksættelse af bestemmelserne i Schengenreglerne på SIS-området i Kroatien. 
            
            
               Rådet er kun i stand til at træffe en sådan afgørelse, når Kroatien har truffet de nødvendige tekniske og juridiske foranstaltninger, herunder vedrørende databeskyttelse, til behandling af SIS-data og udveksling af supplerende oplysninger. Der fandt derfor en Schengenevaluering sted i februar 2016 for at kontrollere databeskyttelsesniveauet i Kroatien. Efter den positive udtalelse fra Schengenudvalget
                  4
                den 6. oktober 2016 vedtog Kommissionen ved Kommissionens gennemførelsesafgørelse
                  5
                en evalueringsrapport, der bekræfter, at der er opnået et tilfredsstillende databeskyttelsesniveau. 
            
            
               Den 5. september 2016 bekræftede Den Rådgivende Gruppe for SIS II
                  6
                ligeledes på baggrund af resultaterne fra den sammenfattende testrapport (2016-093)
                  7
               udarbejdet af Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA), at det kroatiske nationale system (N.SIS) ud fra et teknisk synspunkt er parat til at blive integreret i SIS, og at det nationale system er "egnet til formålet". Den 15. september 2016 godkendte SIS II-udvalget
                  8
                den samme testrapport og bekræftede, at Kroatien har opfyldt de tekniske krav til at sætte SIS i drift. 
            
            
               Det er derfor nu muligt for Rådet at fastsætte en dato for, hvornår Schengenreglerne på SIS-området skal finde anvendelse i Kroatien. Denne afgørelses ikrafttræden skulle gøre det muligt at overføre SIS-data til Kroatien. Anvendelsen af disse data i Kroatien skulle gøre det muligt for Kommissionen at kontrollere, at bestemmelserne om SIS anvendes korrekt i overensstemmelse med de relevante Schengenevalueringsprocedurer.
            
            
               Anvendelsen af SIS i Kroatien vil blive pålagt visse restriktioner, indtil Rådet har truffet afgørelse om fuldt ud at anvende Schengenreglerne i Kroatien og om at ophæve kontrollen ved de indre grænser. En sådan afgørelse kan først træffes, når det er blevet kontrolleret, at de nødvendige betingelser for anvendelsen af alle dele af de relevante regler er opfyldt i Kroatien i overensstemmelse med artikel 4, stk. 2, i tiltrædelsesakten. 
            
            
               •Overensstemmelse med gældende bestemmelser på området
            
            
               
                  Forslaget har til formål at få gennemført de eksisterende bestemmelser på SIS-området i Kroatien.
               
            
            
               •Sammenhæng med Unionens politik på andre områder
            
            
               
                  Forslaget har forbindelse med bestemmelser i Schengenreglerne på området databeskyttelse og politisamarbejde.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Artikel 4, stk. 2, i akten om Kroatiens tiltrædelse af Den Europæiske Union. 
            
            
               •Nærhedsprincippet (for områder, der ikke er omfattet af enekompetence) 
            
            
               I artikel 4, stk. 2, i tiltrædelsesakten af 2012 fastsættes det, at de bestemmelser i Schengenreglerne, der ikke er omhandlet i denne akts artikel 4, stk. 1, først finder anvendelse i Kroatien, når Rådet har truffet afgørelse herom.
            
         
         
            
               •Proportionalitet
            
            
               Artikel 15, stk. 2, i Rådets forordning (EU) nr. 1053/2013 afspejler Rådets specifikke beføjelser med hensyn til gensidig evaluering af gennemførelsen af Unionens politikker inden for området med frihed, sikkerhed og retfærdighed.
            
            
               3.RESULTATER AF EFTERFØLGENDE EVALUERINGER, HØRINGER AF INTERESSENTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant
               
            
            
               •Høring af interesserede parter
            
            
               Den 6. september 2016 afgav medlemsstaterne positiv udtalelse om evalueringsrapporten på området databeskyttelse i Schengenudvalget, jf. artikel 14, stk. 5, og artikel 21, stk. 2, i Rådets forordning (EU) nr. 1053/2013.
            
            
               •Indhentning og brug af ekspertbistand
            
            
               
                  Ikke relevant
               
            
            
               •Konsekvensanalyse
            
            
               
                  Ikke relevant
               
            
            
               •Målrettet regulering og forenkling
            
            
               
                  ikke relevant
               
            
            
               •Grundlæggende rettigheder
            
            
               
                  Under evalueringsprocessen er der taget hensyn til beskyttelsen af de grundlæggende rettigheder ved anvendelsen af Schengenreglerne.
               
            
            
               4.VIRKNINGER FOR BUDGETTET
            
            
               
                  Ikke relevant
               
            
            
               5.ANDRE FORHOLD
            
            
               Ikke relevant
            
            
               2017/0011 (NLE)
            
         
         
            
               Forslag til
            
            
               RÅDETS AFGØRELSE
            
            
               om anvendelsen af bestemmelserne i Schengenreglerne for så vidt angår Schengeninformationssystemet i Republikken Kroatien
            
            
               RÅDET FOR DEN EUROPÆISKE UNION HAR —
            
            
               under henvisning til Kroatiens tiltrædelsesakt
                  9
               , særlig artikel 4, stk. 2, litra e),
            
            
               under henvisning til forslag fra Europa-Kommissionen, og
            
            
               under henvisning til udtalelse fra Europa-Parlamentet
                  10
               , og 
            
            
               ud fra følgende betragtninger:
            
            
               (1)I artikel 4, stk. 2, i akten om Kroatiens tiltrædelse, fastsættes det, at bestemmelserne i Schengenreglerne, der ikke er omhandlet i denne akts artikel 4, stk. 1, først finder anvendelse i Kroatien, når Rådet har truffet afgørelse herom, efter at det i overensstemmelse med de relevante Schengenevalueringsprocedurer er blevet sikret, at de nødvendige betingelser for anvendelsen af alle dele af de relevante regler er blevet opfyldt i Kroatien, herunder en effektiv anvendelse af alle Schengenreglerne i henhold til de vedtagne fælles standarder og grundlæggende principper. 
            
            
               (2)De gældende Schengenevalueringsprocedurer er fastsat i Rådets forordning (EU) nr. 1053/2013
                  11
               .
            
            
               (3)Schengenevalueringen inden for området databeskyttelse blev gennemført i Kroatien i februar 2016. Kommissionen vedtog ved hjælp af Kommissionens gennemførelsesafgørelse
                  12
                en evalueringsrapport, der bekræfter, at de nødvendige betingelser for anvendelsen af Schengenreglerne inden for området databeskyttelse er opfyldt i Kroatien. 
            
            
               (4)I overensstemmelse med artikel 1, stk. 1, i Kommissionens gennemførelsesafgørelse (EU) 2015/450
                  13
                er det blevet bekræftet, at det kroatiske nationale system (N.SIS) ud fra et teknisk synspunkt er klart til at blive integreret i Schengeninformationssystemet ("SIS").
            
            
               (5)Kroatien har således truffet de nødvendige tekniske og juridiske foranstaltninger til behandling af SIS II-oplysninger og udveksling af supplerende oplysninger, således at det nu er muligt for Rådet at fastsætte en dato for, hvornår Schengenreglerne på SIS-området finder anvendelse i Kroatien.
            
            
               (6)Denne afgørelses ikrafttræden bør gøre det muligt at overføre SIS-data til Kroatien. Den konkrete anvendelse af disse data bør gøre det muligt for Kommissionen at kontrollere, at Schengenreglerne på SIS-området anvendes korrekt i Kroatien. Når det er kontrolleret, at de nødvendige betingelser for anvendelsen af alle dele af Schengenreglerne er opfyldt i Kroatien, bør Rådet træffe afgørelse om at ophæve kontrollen ved de indre grænser.
            
            
               (7)Datoen for ophævelse af kontrollen ved Kroatiens indre grænser bør vedtages i en særskilt rådsafgørelse. Indtil datoen for ophævelse af kontrollen i den nævnte afgørelse bør der fastsættes visse restriktioner for anvendelsen af SIS i Kroatien.
            
            
               (8)For så vidt angår Island og Norge udgør denne afgørelse en udvikling af bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne
                  14
               , henhørende under det område, der er nævnt i artikel 1, litra G, i Rådets afgørelse 1999/437/EF
                  15
               .
            
            
               (9)For så vidt angår Schweiz, udgør denne afgørelse en udvikling af bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne
                  16
               , henhørende under det område, der er nævnt i artikel 1, litra G, i Rådets afgørelse 1999/437/EF sammenholdt med artikel 3 i Rådets afgørelse 2008/146/EF
                  17
                og med artikel 3 i Rådets afgørelse 2008/149/RIA
                  18
               .
            
            
               (10)For så vidt angår Liechtenstein, udgør denne afgørelse en udvikling af bestemmelser i Schengenreglerne, jf. protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om dette lands associering i gennemførelsen, anvendelsen og udviklingen af Schengenreglerne
                  19
               , henhørende under det område, der er nævnt i artikel 1, litra G, i Rådets afgørelse 1999/437/EF sammenholdt med artikel 3 i Rådets afgørelse 2011/349/EU
                  20
                og artikel 3 i Rådets afgørelse 2011/350/EU
                  21
                —
            
            
               VEDTAGET DENNE AFGØRELSE: 
            
            
               Artikel 1
            
         
         
            
               1.Fra den [...]* [dato udfyldes af Rådet] gælder bestemmelserne i Schengenreglerne for så vidt angår Schengeninformationssystemet ("SIS"), som anført i bilaget til denne afgørelse, på de betingelser, der er fastsat i denne artikel, i dets forbindelser med Kongeriget Belgien, Republikken Bulgarien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Litauen, Storhertugdømmet Luxembourg, Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Rumænien, Republikken Slovenien, Den Slovakiske Republik, Republikken Finland, Kongeriget Sverige og Det Forenede Kongerige.
            
            
               2.Fra den [...]* [dato indsættes af Rådet] kan indberetninger, som defineret i artikel 3, stk. 1, litra a), i Rådets afgørelse 2007/533/RIA
                  22
                og artikel 3, litra a), i forordning (EF) nr. 1987/2006
                  23
                samt supplerende og uddybende oplysninger, jf. artikel 3, stk. 1, litra b) og c), i afgørelse 2007/533/RIA og artikel 3, litra b) og c), i forordning (EF) nr. 1987/2006, i forbindelse med indberetninger, stilles til rådighed for Kroatien i overensstemmelse med bestemmelserne i nævnte afgørelse og forordning.
            
            
               3.Fra den [...] * [dato indsættes af Rådet] skal Kroatien være i stand til at indlæse indberetninger og uddybende oplysninger i SIS, benytte SIS-data og udveksle supplerende oplysninger, med forbehold af bestemmelserne i stk. 4.
            
            
               4.Indtil kontrollen ved Kroatiens indre grænser er ophævet:
            
            
               a)har Kroatien ingen forpligtelse til at nægte tredjelandsstatsborgere, der er indberettet af en anden medlemsstat med henblik på nægtelse af indrejse eller ophold, indrejse eller ophold på sit område, i overensstemmelse med forordning (EF) nr. 1987/2006
            
            
               b)afstår Kroatien fra at indlæse indberetninger og supplerende oplysninger i SIS samt udveksle supplerende oplysninger om tredjelandsstatsborgere med henblik på nægtelse af indrejse eller ophold, jf. forordning (EF) nr. 1987/2006.
            
            
               Artikel 2
            
            
               Denne afgørelse træder i kraft dagen efter offentliggørelsen i Den Europæiske Unions Tidende.
            
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 112 af 24.2.2012, s. 21.
               
               
                  
                     (2)
                  EUT L 295 af 6.11.2013, s. 27.
               
               
                  
                     (3)
                  Kommissionens gennemførelsesafgørelse C(2014) 3683 af 18. juni 2014 om fastlæggelse af det flerårige evalueringsprogram for 2014-2019, jf. artikel 5 i Rådets forordning (EU) nr. 1053/2013 af 7. oktober 2013, om indførelse af en evaluerings- og overvågningsmekanisme til kontrol af anvendelsen af Schengenreglerne, ændret ved Kommissionens gennemførelsesafgørelse C(2015) 4827 af 23. juli 2015.
               
               
                  
                     (4)
                  Udvalg nedsat i henhold til artikel 21 i Rådets forordning (EU) nr. 1053/2013.
               
               
                  
                     (5)
                  C(2016) 6870.
               
               
                  
                     (6)
                  Den Rådgivende Gruppe for SIS II blev oprettet for at levere ekspertise til bestyrelsen for Det Europæiske Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (eu-LISA) i forbindelse med det centrale SIS II-system. Den Rådgivende Gruppe består af repræsentanter for medlemsstaterne og Kommissionen. Procedurerne for de rådgivende gruppers arbejde og samarbejde fastlægges af bestyrelsen i eu-LISA's forretningsorden.
               
               
                  
                     (7)
                  Disse test er udført i overensstemmelse med artikel 1, stk. 1, i Kommissionens gennemførelsesafgørelse (EU) 2015/450 af 16. marts 2015 om fastlæggelse af testkrav for medlemsstater, der integreres i anden generation af Schengeninformationssystemet (SIS II) eller ændrer deres dermed direkte forbundne nationale systemer væsentligt (meddelt under nummer C(2015) 1612).
               
               
                  
                     (8)
                  Udvalg nedsat i henhold til artikel 67 i Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63) og artikel 51 i Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II), EUT L 381 af 28.12.2006, s. 4.
               
               
                  
                     (9)
                  EUT L 112 af 24.2.2012, s. 21.
               
               
                  
                     (10)
                  EUT C , s. .
               
               
                  
                     (11)
                  Rådets forordning (EU) nr. 1053/2013 af 7. oktober 2013 om indførelse af en evaluerings- og overvågningsmekanisme til kontrol af anvendelsen af Schengenreglerne og om ophævelse af Eksekutivkomitéens afgørelse af 16. september 1998 om nedsættelse af et stående udvalg for evaluering og anvendelse af Schengenreglerne (EUT L 295 af 6.11.2013, s. 27).
               
               
                  
                     (12)
                  C(2016) 6870.
               
               
                  
                     (13)
                  Kommissionens gennemførelsesafgørelse (EU) 2015/450 af 16. marts 2015 om fastlæggelse af testkrav for medlemsstater, der integreres i anden generation af Schengeninformationssystemet (SIS II) eller ændrer deres dermed direkte forbundne nationale systemer væsentligt, meddelt under nummer C(2015) 1612.
               
               
                  
                     (14)
                  EFT L 176 af 10.7.1999, s. 36.
               
               
                  
                     (15)
                  Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengenreglerne (EFT L 176 af 10.7.1999, s. 31).
               
               
                  
                     (16)
                  EUT L 53 af 27.2.2008, s. 52.
               
               
                  
                     (17)
                  Rådets afgørelse 2008/146/EF af 28. januar 2008 om indgåelse, på Det Europæiske Fællesskabs vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 1).
               
               
                  
                     (18)
                  Rådets afgørelse 2008/149/RIA af 28. januar 2008 om indgåelse, på Den Europæiske Unions vegne, af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (EUT L 53 af 27.2.2008, s. 50).
               
               
                  
                     (19)
                  EUT L 160 af 18.6.2011, s. 21.
               
               
                  
                     (20)
                  Rådets afgørelse 2011/349/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår retligt samarbejde i straffesager og politisamarbejde (EUT L 160 af 18.6.2011, s. 1).
               
               
                  
                     (21)
                  Rådets afgørelse 2011/350/EU af 7. marts 2011 om indgåelse, på Den Europæiske Unions vegne, af protokollen mellem Den Europæiske Union, Det Europæiske Fællesskab, Det Schweiziske Forbund og Fyrstendømmet Liechtenstein om Fyrstendømmet Liechtensteins tiltrædelse af aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne, navnlig for så vidt angår afskaffelsen af kontrollen ved de indre grænser og personbevægelser (EUT L 160 af 18.6.2011, s. 19).
               
               
                  
                     (22)
                  Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (EUT L 205 af 7.8.2007, s. 63).
               
               
                  
                     (23)
                  Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (EUT L 381 af 28.12.2006, s. 4).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 18.1.2017
            COM(2017) 17 final
            BILAG
            til
            Rådets rammeafgørelse
            om anvendelsen af bestemmelserne i Schengenreglerne for så vidt angår Schengeninformationssystemet i Republikken Kroatien
            
               
         
         
            
               BILAG
            
            
            
               Liste over bestemmelserne i Schengenreglerne vedrørende Schengeninformationssystemet i medfør af artikel 4, stk. 2, i akten om Kroatiens tiltrædelse
            
            
            
               1.Europa-Parlamentets og Rådets forordning (EF) nr. 1986/2006 af 20. december 2006 om adgang til anden generation af Schengeninformationssystemet (SIS II) for de tjenester i medlemsstaterne, der har ansvaret for udstedelse af registreringsattester for motorkøretøjer
                  1
               .
            
            
               2.Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II)
                  2
               .
            
            
               3.Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II)
                  3
               .
            
            
            
         
         
            
                  
                     (1)
                  
                  
                      
                           EUT L 381 af 28.12.2006, s. 1.
                  
               
               
                  
                     (2)
                  
                  
                      
                           EUT L 381 af 28.12.2006, s. 4.
                  
               
               
                  
                     (3)
                  
                  
                      
                           EUT L 205 af 7.8.2007, s. 63.